hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu en hu hu de de en hu hu hu hu hu hu hu hu hu hu hu hu en
Már minden második utazó online foglal szállást – CCO Magazin
Idén harmadik alkalommal állította össze a magyarországi szállások toplistáját az Utazok.hu cégcsoport. A lista és a hozzá kapcsolódó Aranycsengő díj több mint 50 ezer belföldi utazó szavazata alapján született meg. Az Utazok.hu becslése alapján a mintegy 60 milliárd forintos teljes hazai szállásdíjbevétel felét az online szállásközvetítők generálják, ami jelentősen hozzájárul a magyar turisztikai piac évi várható 8-10%-os növekedéséhez. Az idei szavazatok alapján a legjobb hazai szálláshely a bikali Puchner Kastélyszálló és Reneszánsz Élménybirtok lett, amely jól mutatja a különleges élményt kereső utazók számának növekedését.
Dinamikusan növekszik a turisztikai piac, elsősorban a belföldi utazóknak köszönhetően
„Évről évre nő az online szállásközvetítők szerepe a belföldi turisztikai piac növekedésében. A trend idén sem változik, így a 8-10 százalékos várható növekedés nagy részét ez a szegmens fogja generálni” – nyilatkozta Szennay András, az Utazok.hu csoport ügyvezető igazgatója. – A hazai felhasználók is bátran és tudatosan használják ki az online foglalás előnyeit és kényelmi szolgáltatásait. A növekedésre még mindig van lehetőség, hisz tapasztalatunk alapján sokan csak informálódnak a neten, de a foglalást vagy fizetést még közvetlenül intézik.”
„Rekordévet zárt 2014-ben a turizmus Magyarországon: túlszárnyaltuk a 2013-as, közel 23 milliós vendégéjszaka számot. A magyarországi kereskedelmi szálláshelyek 2014-ben összességében több mint 9,5 millió vendéget fogadtak, a vendégéjszakák száma pedig csaknem elérte a 24,2 milliót” – tájékoztatott a Magyar Turizmus Zrt. – Egyre többen választják az online foglalási rendszereket, a kor igényeivel lépést tartva egyre több szolgáltató, közterület és attrakció próbál meg megfelelni az internetezők igényeinek, megkönnyíteni a turisztikai döntéseiket.”
Úgy tűnik, a magyar turizmus növekedésének motorja 2014-ben a belföldi utazók voltak: a Magyarországra érkező külföldi vendégek száma 4,6 százalékkal, a belföldi vendégeké jelentősebben, 9,8 százalékkal nőtt az egy évvel korábbi szinthez képest. A külföldiek által eltöltött vendégéjszakák száma ugyanebben az időszakban 2,7 százalékkal, a belföldiek száma pedig 8,3 százalékkal emelkedett. A kereskedelmi szálláshelyek vendégforgalma összességében 5,4%-kal bővült, teljes bruttó árbevételük pedig 10,4%-kal emelkedett 2014-ben – derült ki a KSH márciusban közzétett adataiból.
Az Aranycsengő díjat az Utazok.hu alapította 2013-ban. Az idén harmadszor megjelenő lista az egyetlen hazai összeállítás, amelynek összeállításába nem szól bele szakmai zsűri, hanem közvetlenül az utazók véleményét tükrözi – idén több mint ötvenezer szavazat érkezett a szálláshelyekre. Az Aranycsengő díjat a fődíj mellett öt kategóriában osztják ki. Az idei győztesek:
A legjobb szállás az utazók véleménye alapján a bikali Puchner Kastélyszálló és Reneszánsz Élménybirtok lett, a tavalyi győztes Hotel Kapitány Wellness és a mátraházi Residence Ózon superior Conference & Wellness Hotel előtt.
A legromantikusabb szálláshely a párban utazók szavazatai alapján az egerszalóki Mesés Shiraz Wellness&Tréning Hotel lett.
Az év családbarát szálláshelye címet idén (ahogy tavaly is) a sümegi Hotel Kapitány Wellness nyerte el.
Az idősebb generáció által leginkább kedvelt szálláshely az egri Hotel Eger&Park lett.
a legbarátságosabb kategória nyertese a sárvári Spirit Hotel Thermal Spa.
a legjobb ár-érték arányú kategória nyertese a tengelici Hotel Orchidea.
Az Utazok.hu cégcsoport portfoliójában több tematikus oldal található. Az Utazok.hu  online szállásfoglaló és utazási portálon a látogatók több mint 2600 szálláshely kínálatát böngészhetik, több száz akciós ajánlat között válogathatnak, és egyszerűen lefoglalhatják azokat. A felhasználók a szálláshelyeket ár, ár-érték arány illetve az utazók értékelései alapján rendezhetik sorba. A MaiUtazas.hu közösségi vásárlási oldal kategóriájában a piac legnagyobb szereplői közé tartozik, a PihiPakk.hu pedig ajándék élménycsomagokat kínáló oldal. A weboldalak több mint 650 000 regisztrált
felhasználóval és éves szinten 8 500 000 látogatóval rendelkeznek.
Az Utazok.hu cégcsoport a felhasználók szavazatai alapján 2013-ban állította össze először Magyarország egyetlen olyan toplistáját, amely a szálláshelyeket nem zsűri, hanem az utazók értékelése szerint rangsorolja. Az abszolút rangsor mellett további öt kategóriában (családi, romantikus, barátságos, nyugdíjas, ár-érték arány) osztanak évenként Aranycsengő díjat a három legjobb szálláshelynek. 2013-ban több mint 25 ezer szavazat és közel 14 ezer személyes vélemény érkezett, az idei évben pedig már több mint 50 ezer szavazatot regisztráltak. http://www.utazok.hu/aranycsengo-dij
Forrás: LWp Kommunikáció – sajtóközlemény
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin